У дзявяты раз у нашай краіне прайшоў “Фэст экскурсаводаў” – штогадовая рэспубліканская акцыя, прымеркаваная да Міжнароднага дня помнікаў і гістарычных мясцін, у рамках якой ва ўсіх рэгіёнах Беларусі можна было бясплатна наведаць экскурсіі самай рознай тэматыкі. Далучыліся да акцыі і некаторыя лідскія экскурсаводы. У іх ліку – навуковы супрацоўнік Лідскага гістарычна-мастацкага музея Алесь Хітрун, які распрацаваў маршрут “сТАЎЛенне” (па аб’ектах нашага горада, звязаных з лідскімі старонкамі біяграфіі беларускага паэта, публіцыста, грамадскага дзеяча Валянціна Таўлая) і правёў аднайменную аглядную пешаходную экскурсію па гэтым маршруце.